નવી દિલ્હી: અંતરિક્ષમાંથી આવેલા એક રહસ્યમય અવાજને લઈને દુનિયાભરના વૈજ્ઞાનિકો અને વેધશાળાઓમાં ખળભળાટ મચી ગયો છે. પૃથ્વી સિવાય બ્રહ્માંડમાં અન્ય કોઈ સ્થળે જીવન છે કે કેમ તે એક રહસ્યમય અને કોયડારૂપ પ્રશ્ન છે ત્યારે અંતરિક્ષમાંથી આવેલા આ રહસ્યમય અવાજના કારણે વૈજ્ઞાનિકો પણ આશ્ચર્યમાં મુકાઈ ગયા છે. વૈજ્ઞાનિકો આ અવાજનો સ્રોત જાણવાના પ્રયાસોમાં લાગી ગયા છે. અંતરિક્ષમાં એક એવો રહસ્યમય અવાજ આવ્યો છે જેના કારણે વિશ્વભરની વેધશાળાઓ પણ પરેશાન છે. અંતરિક્ષના રહસ્યમય અવાજનો સિગ્નલ એક રશિયન લેબોરેટરીના એક રેડિયો ટેલિસ્કોપે રિસિવ કર્યો હતો. જે પૃથ્વીથી ૯૫ પ્રકાશવર્ષ દૂર એક તારા-એચડી ૧૬૪૯૫ પરથી અહીં સુધી પહોંચ્યો હતો.